ועדת הכספים, כנסת 16, פרוטוקול מספר , 2005-08-16 11:30

יעקב ליצמן: שלום רב, אני מתכבד לפתוח את הישיבה.

יעקב ליצמן: פנייה 239-240

אסף ויטמן: ב-6 ביוני, יום ירושלים השנה, אישרה ממשלת ישראל תוכנית 3696, תוכנית צמיחה לירושלים, שהיא במסגרת יעדי התקציב של שנת 2004, תוכנית רב שנתי שבמסגרת שנת 2005 מוצאים לה 20 מיליון ₪.

אסף ויטמן: יש בקשה של משרד האוצר להעביר, אני חושב מהרזרבה, למשרד ראש הממשלה לשם יישום התוכנית.

יעקב ליצמן: מה הייחוס של ירושלים, מעבר לתל אביב, למשל?

יעקב ליצמן: אני מבין שזו עיר הבירה.

אסף ויטמן: התוכנית של הממשלה נובעת כי ירושלים במשך מספר שנים נמצאת בתהליך של הגירה שלילית ושל עצירה כלכלית, והתוכנית הזו היא רב שנתית שמתואמת עם משרד ראש הממשלה ומשרד האוצר שעוסקת בתחומים של עידוד התעסוקה בירושלים, עידוד מרכז העיר והסטודנטים בירושלים.

אסף ויטמן: התוכנית הזו נועדה להשיג צמיחה כלכלית בירושלים שהיא כיום העיר הענייה ביותר בישראל.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: פנייה 242

עדי וינברג: הפנייה נועדה להעביר תקן לרכב למינהל לפיתוח תשתיות ביוב.

עדי וינברג: מי שצריך רכב הוא המהנדס הראשי.

עדי וינברג: הוועדה לא אישרה לו.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: פנייה 253

גיא אבן: שינויים בתקציב הסיוע של משרד השיכון, זה על-פי אומדן ביצוע.

גיא אבן: יש עודף בתוכנית של עולים חדשים, כמו שכולם יודעים, קצב העלייה לא גדל, יש ירידה בעולים, יש עודף בביצוע, בתקציב, אנו מעבירים 10 מיליון למענקים לעולים מאתיופיה ועוד העברה של 10 מיליון בסיוע באזורי עדיפות לאומית לתוכנית מבצעים מיוחדים, זה לטובת השתתפות בהחזרי משכנתא.

יעקב ליצמן: באילו מקומות?

יעקב ליצמן: אנו מבקשים שמות של המקומות.

גיא אבן: ה-10 מיליון הללו במבצעים מיוחדים לוועדה להקלה בהחזרי משכנתא של החשב הכללי.

גיא אבן: היה ביצוע בשנה שעברה של 30 מיליון ₪, הקלה למתקשים בהחזרים ובעיקר מחיקת חובות.

יעקב ליצמן: מי שאני פונה אליו, לא מקבל.

סמדר אלחנני: אמרתם: בגלל תקצוב יתר.

סמדר אלחנני: אני מבקשת שיהיה מצורף לחברי הוועדה כמה בוצע עד עכשיו ו/או אומדן ביצוע עד סוף השנה.

סמדר אלחנני: צריך לראות את זה.

סמדר אלחנני: היום המחשוב מאפשר להוסיף עוד כמה טורים במחשב, צריך להביא לפני חברי הוועדה.

יעקב ליצמן: אני מציע שכשהשר החדש יבוא בקרוב לוועדה על התקציב, נבקש ממנו את זה.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: פנייה 259

ערן ניצן: הממשלה חתמה על הסכם IDA יחד עם הבנק העולמי שבמסגרתו חתומות מדינות רבות שמעבירות כסף למדינות מתפתחות ובתמורה הן זכאיות להשתתף במכרזים בין-לאומיים.

ערן ניצן: זה פרויקט של הבנק העולמי.

ערן ניצן: ההסכם הזה תוקצב גם בטייס, 7 מיליון ₪ בשנה זה על פני 10 שנים.

ערן ניצן: זה מתוקצב ומתוכנן.

ערן ניצן: הבקשה הזאת עוסקת בבקשה להעמיד הרשאה עבור ההסכם הזה.

ערן ניצן: זה לא היה קיים קודם.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעל ארנון: הפנייה נועדה להעביר 14 מיליון ₪ בהרשאה להתחייב לצורך יציאה למכרז בניית מחוז העמקים של משרד החקלאות.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

סמדר אלחנני: לכל משרד יש מפת מחוזות משלו, כל מדינת ישראל זה מחוז אחד.

סמדר אלחנני: אני לא יודעת עד כמה תואם המחוז הזה של מחוז העמקים, למשל, למחוז של משרד הפנים לצורך הוצאת דרכונים, למשל.

סמדר אלחנני: אני מציעה שתהיה מפה אחידה למחוזות של כל המשרדים.

סמדר אלחנני: פנייה 264

יעקב ליצמן: למען הסר ספר, נצביע שוב על פנייה זו.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: פנייה 268-269

יפתח ברמן: מדובר בתוספת תקציבית לדיור הממשלתי שנועדה לממן חיזוק מבנה של משרד השיכון שנבנה בשיטת פל-קל.

יפתח ברמן: כרגע אנו מבקשים רק 700,000 ₪.

יעקב ליצמן: כל הממשלה זה פל-קל, יכולה ליפול ביום אחד.

יעקב ליצמן: מי בעד?

יעקב ליצמן: מי נגד?

יעקב ליצמן: אושר פה אחד.

יעקב ליצמן: פנייה 271-276

איוב קרא: אני נגד.

דרורית שטיימץ: החלק הגדול של הפנייה הוא אירוח אישים מחו"ל שמגיעים ארצה.

יעקב ליצמן: לא נצביע היום על זה.

גיא אבן: זה שינויים פנימיים בתקציב הרגיל של משרד השיכון.

גיא אבן: יש פה העברה של מיליון ו-222,000 ש"ח לפרויקט מרכב"ה.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: פנייה 273

יעקב ליצמן: זה לחרשים.

יעקב ליצמן: אצביע על זה, למרות שאין פה אף אחד להציג.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: פנייה 277

יובל פרידמן: הפנייה הזאת נועדה לעשות שני שינויים מרכזיים, אחד זה הוספת 35,000 בהרשאה להתחייב, לאפשר קניית ערכות לטיפול בסוג של שפעת, שההערכות במשרד הבריאות הן שהסיכון קצת עלה בזמן האחרון.

יובל פרידמן: זה לא שפעת רגילה.

יעקב ליצמן: מי בעד?

יעקב ליצמן: מי נגד?

יעקב ליצמן: אושר.

יעקב ליצמן: תודה רבה, הישיבה נעולה.